als_Latn dik_Latn tur_Latn
Ashtu siç kishte premtuar Hewlett-Packard e mbajti fjalën dhe sapo ka nxjerrë laptopin e parë bazuar në sistemin operativ Chrome. Ai quhet HP Pavilion 14 Chromebook.
Laptopi ka ekran 14 inç dhe prodhimi i tij u bë zyrtar javën e kaluar. Ai ka procesor 1.1GHz Intel Celeron 847, 2GB RAM, 16GB hapësirë dhe një ekran 1,366×768 pikselë.
Laptopi vlerësohet si i rëndë në peshë, nëse e krahasojmë me versione të tjera të Chromebook. Për sa i përket lidhjeve, laptopi ka tre hyrje për USB 2.0, Ethernet, HDMI dhe një kartë memorie SD.
Karakteristikat janë cilësore, por çmimi është më i lartë se ai i konkurrentëve: 330$. Nëse bëjmë një krahasim, Samsung Chromebook kushton 249$, por ka CPU më të dobët dhe mbetet prapa për sa i përket disa komponentëve.
(Herë të lexuara: 214)
als_Latn als_Latn als_Latn als_Latn als_Latn